পহেলগাঁওয়ে জঙ্গি হামলার ঘটনায় বিস্ফোরক রাজনাথ

নয়াদিল্লি: দেশবাসীকে কথা দিচ্ছি, খুব তাড়াতাড়ি জোরালো ও যোগ্য জবাব পাবে অপরাধীরা! সেনা সর্বাধিনায়ক, তিন সেনাপ্রধানদের সঙ্গে উচ্চপর্যায়ের বৈঠকের পরই হুঙ্কার প্রতিরক্ষামন্ত্রী রাজনাথ সিংয়ের (Rajnath Singh)। জঙ্গি হামলায় রক্তাত্ত ভূস্বর্গ। পহেলগাঁওতে (Pahalgam Terror Attack) রীতিমতো ধর্ম দেখে নির্বিচারে গুলি করে খুন করা হয়েছে পর্যটকদের। জাত-ধর্ম নির্বিশেষে ফুঁসছে দেশ। এই হত্যালিলার পর দেশ কী ফের একবার দেখবে সার্জিক্যাল স্ট্রাইক? সেই প্রশ্ন ঘুরছে দেশবাসীর মনে। এই ঘটনার পাল্টা জবাব দিতে কোন পথে এগোবে দেশের তিন বাহিনী? বুধবার দুপুরে গুরুত্বপূর্ণ বৈঠক সারলেন প্রতিরক্ষামন্ত্রী রাজনাথ সিংহ। বৈঠক শেষে রাজনাথ হুঙ্কারের সুরে বলেন, কিছুক্ষণের মধ্যেই কাশ্মীরের জঙ্গি হামলার যোগ্য জবাব দেবে ভারত। জানালেন, কেউ রেহাই পাবে না।

মঙ্গলবার জঙ্গি হামলায় রক্তাক্ত হয়েছে জম্মু ও কাশ্মীর। ভূস্বর্গের পহেলগাঁওয়ে ২৭ জন পর্যটককে খুন করেছে সন্ত্রাসবাদীরা। পহেলগাঁও হামলায় পাক মদতের বিষয়টি জোরালো হয়েছে। বুধবার সেনা সর্বাধিনায়ক এবং তিন সেনা প্রধানের সঙ্গে বৈঠক করলেন প্রতিরক্ষামন্ত্রী। ত্রের খবর, প্রায় আড়াই ঘণ্টা ধরে চলা ওই বৈঠকে জম্মু ও কাশ্মীরে নিরীহ পর্যটকদের উপর সন্ত্রাসবাদী হামলার পরবর্তী পদক্ষেপ নিয়ে আলোচনা হয়েছে বলে জানা গিয়েছে। পাশাপাশি জঙ্গিনিধন অভিযানকে আরও জোরদার করার জন্যও বলা হয়েছে। সেই বৈঠক শেষে রাজনাথ এক বিবৃতিতে জানান, শুধু হত্যাকারীদেরই নয়, এই নারকীয় ঘটনার পিছন থেকে যারা ষড়যন্ত্র করেছে, তাদেরও জবাব দেওয়া হবে।

আরও পড়ুন: পহেলগাঁও জঙ্গি হামলায় এবার প্রধানমন্ত্রীর দফতরে বসতে চলেছে বিশেষ বৈঠক

প্রতিরক্ষা মন্ত্রী বলেন, “সন্ত্রাসবাদের বিরুদ্ধে আমাদের জিরো টলারেন্স নীতি। তিনি বলেন, আমি দেশবাসীকে আশ্বস্ত করছি সরকার প্রয়োজনীয় সব পদক্ষেপ করবে। আমরা শুধুমাত্র এই হামলার অপরাধীদেরই নয়, যারা আড়ালে থেকে ষড়যন্ত্র করেছে, তাদের বিরুদ্ধেও পদক্ষেপ করব। যারা এই ঘটনা ঘটিয়েছে, তারা শীঘ্রই এর জোরালো এবং যোগ্য জবাব পাবে। উল্লেখ্য, আজ প্রধানমন্ত্রীর বাসভবনে জাতীয় নিরাপত্তা পরিষদের উচ্চপর্যায়ের বৈঠক রয়েছে। পহেলগাঁও হামলার পরবর্তী পদক্ষেপ কী হবে তা নিয়ে এই বৈঠক হবে। যুদ্ধ বা সার্জিক্যাল স্ট্রাইক? এর থেকে বড় কিছু করতে চাইছে ভারত সরকার।

অন্য খবর দেখুন