কাশ্মীরের জঙ্গি হামলার ঘটনায় কী বললেন মুখ্যমন্ত্রী?

কলকাতা: পহেলগাঁওয়ে জঙ্গি হামলার ঘটনায় গোটা দোশবাসীকে নাড়িয়ে দিয়েছে। হিন্দুদের বেছে বেছে হিন্দুদের মারা হয়েছে বলে জানিয়েছেন আহত ও নিহতদের পরিবারের সদস্যরা। ধর্মীয় বিভেদের চেষ্টা চালাচ্ছে কেউ কেউ। এরমধ্যে কাশ্মীরে জঙ্গি হামলায় নিহত তিন জনের মরদেহ আজকেই রাজ্যে নিয়ে আসা হচ্ছে। এর মাঝেই মুখ্যমন্ত্রী মমতা বন্দ্যোপাধ্যায়ের (Mamata Banerjee) সাফ বার্তা, জঙ্গিদের কোনও জাত হয় না। ধর্ম হয় না। এরা সবাই অপরাধমনস্ক।

পহেলগাঁওতে জঙ্গি হামলার ঘটনায় যারা জড়িত তাঁদের বিরুদ্ধে কড়া পদক্ষেপ নেওয়ার দাবি জানান মুখ্যমন্ত্রী। তিনি বলেন, আমরা চাই এঁদের বিরুদ্ধে কঠোর ব্যবস্থা করা হোক। জঙ্গি কার্যকলাপকে বরদাস্ত করার প্রশ্নই ওঠে না।’ বুধবার রাজ্য়পাল সি ভি আনন্দ বোস এবং মুকুল রায়কে দেখতে বাইপাসের ধারের এক বেসরকারি হাসপাতালে গিয়েছিলেন মমতা। সেখানেই সাংবাদিকদের মুখোমুখি হলে কাশ্মীরে জঙ্গি হামলা নিয়ে মুখ খোলেন তিনি। সন্ত্রাসবাদীদের কোনও জাত হয় না, এদের ক্ষমা করা যায় না। কিন্তু আমি ভেবে পাচ্ছি না। তাঁর কথায়, এরা বরন ইন ক্রিমিনাল। এতক্ষণ সময় লেগেছে, বেছে বেছে ওরা হত্যা করেছে। ওখানে তো অনেক আর্মি ছিল, সীমান্ত এলাকা তো এমনিতেই সেনসেটিভ। যাই হোক, এই সব বাছাবাছি নিয়ে এখন কিছু বলছি না। দোষীদের বিরুদ্ধে কড়া শাস্তি হোক।’