বায়ুসেনাকে অ্যালার্ট, কাঁপছে পাকিস্তান

নয়াদিল্লি: পহেলগাঁওয়ে জঙ্গি হানা (Pahalgam Terror Attack)। এরপরই যোগ্য জবাব দেওয়ার হুঙ্কার দিয়েছেন হুঙ্কার কেন্দ্রীয় প্রতিরক্ষামন্ত্রী রাজনাথ সিংয়ের (Rajnath Singh)। জঙ্গি হামলার ঘটনায় ক্ষুব্দ দেশবাসী। ২৭ পর্যটকের মৃত্যুর প্রতিশোধ নিতে পদক্ষেপ শুরু ভারতের। জঙ্গি হানার পরেই ভারতীয় সামরিক তিন বাহিনীকে বিশেষ প্রস্তুতি নেওয়ার নির্দেশ দেওয়া হয়েছে। তারপরই উসকে উঠছে পাক মাটিতে ভারতের ফের সার্জিক্যাল স্ট্রাইকের (Surgical strike) সম্ভাবনাও। ভারতের দিক থেকে কড়া পদক্ষেপের সম্ভাবনা আঁচ করে ইতিমধ্যেই নিয়ন্ত্রণরেখা বরাবর হাই অ্যালার্ট জারি করেছে পাক বায়ুসেনা।

পহেলগাঁও হামলার পিছনে পাক যোগ, হামাস যোগ মিলেছে। যে ৪ জঙ্গিকে শনাক্ত করা হয়েছে, তাদের মধ্যে ২ জন পাকিস্তানি বলে জানা গিয়েছে। হামলার পিছনে মাস্টারমাইন্ড হাইফ সইদ ঘনিষ্ঠ লস্কর টপ কম্যান্ডার সইফুল্লা কাসুরি ওরফে খালিদ। সূত্রের খবর, উরি হামলার পরে যেভাবে প্রত্যাঘাতের পথে হেঁটেছিল মোদি সরকার, এবারও তেমনই পদক্ষেপ নেওয়া হতে পারে মনে করছে পাক সরকার। রীতিমত ভয় কাঁপছে পাকিস্তান। তাই ইতিমধ্যেই সীমান্তবর্তী গ্রামগুলিকে খালি করা হয়েছে। হামলার পর থেকেই তাই রাতভর রাওয়ালপিন্ডি ঘাঁটি থেকে আকাশে টহল দিয়েছে পাক বায়ুসেনার C-130H।

আরও পড়ুন: পহেলগাঁও কাণ্ডে কড়া জবাব ভারতের

বুধবার সকালে তিন বাহিনীর শীর্ষ কর্তাদের সঙ্গে প্রতিরক্ষা মন্ত্রকের শীর্ষ আধিকারিকরা ও প্রতিরক্ষা মন্ত্রী রাজনাথ সিং বৈঠক সেরেছেন। সূত্রের খবর ওই বৈঠকে স্থল সেনা নৌ সেনা ও বায়ুসেনাকে (Indian Airforce) বিশেষ প্রস্তুত থাকার নির্দেশ দেওয়া হয়। সেই সঙ্গে দেশের সমস্ত বায়সেনা ঘাঁটিগুলিকেও যে কোনও নির্দেশে যুদ্ধকালীন ভিত্তিতে ঝাঁপিয়ে পড়ার জন্য প্রস্তুত থাকার নির্দেশ দেওয়া হয়েছে। আর্টারি সীমান্ত বন্ধ করার কথা ঘোষণা করা হয়েছে। পাক নাগরিকদের ৪৮ ঘণ্টার মধ্যে দেশ ছাড়তে বলা হয়েছে।

দেখুন ভিডিও